CELEX: 32008R0391
Language: sk
Date: 2008-04-30 00:00:00
Title: Nariadenie Komisie (ES) č. 391/2008 z  30. apríla 2008 , ktorým sa mení a dopĺňa nariadenie (ES) č. 102/2007 o prijatí špecifikácií ad hoc modulu na rok 2008 o postavení migrantov a ich priamych potomkov na trhu práce (Text s významom pre EHP)

1.5.2008   
            
            
               SK
            
            
               Úradný vestník Európskej únie
            
            
               L 117/15
            
         
      NARIADENIE KOMISIE (ES) č. 391/2008
   z 30. apríla 2008,
   ktorým sa mení a dopĺňa nariadenie (ES) č. 102/2007 o prijatí špecifikácií ad hoc modulu na rok 2008 o postavení migrantov a ich priamych potomkov na trhu práce
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v Spoločenstve (1), a najmä na jeho článok 4 ods. 2,
   keďže:
   
               (1)
            
            
               Vzhľadom na spoľahlivosť a kvalitu údajov, ktoré sa majú predložiť, by niektoré premenné opísané v prílohe k nariadeniu Komisie (ES) č. 102/2007 (2) mali byť pre členské štáty s malou vzorkou migrantov dobrovoľné. Bulharsko a Rumunsko sa nachádzajú v takejto situácii, ale v čase, keď bol návrh uvedeného nariadenia predložený na prijatie, nepatrili k členským štátom.
            
         
               (2)
            
            
               Opatrenia ustanovené v tomto nariadení sú v súlade so stanoviskom Výboru pre štatistické programy,
            
         PRIJALA TOTO NARIADENIE:
   Článok 1
   Článok 2 nariadenia (ES) č. 102/2007 sa nahrádza týmto:
   
      „Článok 2
      Stĺpce 213, 214, 215, 216, 217, 218 a 219 prílohy sú pre Bulharsko, Českú republiku, Dánsko, Estónsko, Lotyšsko, Litvu, Maďarsko, Maltu, Poľsko, Rumunsko, Slovinsko, Slovensko a Fínsko dobrovoľné.“
   
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2008
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 77, 14.3.1998, s. 3. Nariadenie naposledy zmenené a doplnené nariadením Európskeho parlamentu a Rady (ES) č. 1372/2007 (Ú. v. EÚ L 315, 3.12.2007, s. 42).
   
      (2)  Ú. v. EÚ L 28, 3.2.2007, s. 3.